́й ѡ́бразъ внима́нія и моли́твы є́сть се́й: єгда̀ кто̀ собира́етъ у́мъ сво́й къ себѣ̀, ѿвлека́я єго̀ ѿ всегѡ̀ чу́вственнагѡ, и храни́тъ чу̂вства своѝ, и собира́етъ вся̂ по́мыслы своя̂, да не скита́ются въ су́етныхъ ве́щехъ сегѡ̀ мі́ра, и ѻвогда̀ истязу́етъ по́мыслы своя̂, ѻвогда̀ внима́етъ словесє́мъ моли́твы, ю́же глаго́летъ: и во и́нъ ча́съ собира́етъ къ себѣ̀ вся̂ по́мыслы, своя̂ плѣнє́нныя ѿ діа́вола, и превращє́нныя въ лука̂вая и су́єтная, и во и́нъ ча́съ па́ки съ трудо́мъ мно́гимъ и ну́ждею прихо́дитъ въ самаго̀ себя̀, бы́въ ѡблада́нъ и побѣжде́нъ каково́юлибо стра́стію